Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

2021 m. lapkričio 26 d. Nr. VI 17-15(1.30.)

Vilnius

1. **SVARSTYTA.** Susitikimas su kultūros viceministru Rimantu Mikaičiu.

**NUTARTA.** Tęsti Valstybinės kultūros paveldo komisijos ir Kultūros ministerijos bendradarbiavimą.

2. **SVARSTYTA.** Meno kūrinių architektūroje problemos.

**NUTARTA.** Bendru sutarimu nutarta organizuoti tarpinstitucinį pasitarimą dėlmeno kūrinių architektūroje, o ateityje organizuoti konferenciją.

3. **SVARSTYTA.** Savivaldybių veikla kultūros paveldo apsaugos srityje 2020 metais.

**NUTARTA.** Bendru sutarimu nutarta: 1. Tyrimą pristatyti Lietuvos savivaldybių asociacijai, savivaldybėms; 2. Parengti tyrimo viešinimo planą; 3. Konsultuotis su Lietuvos kultūros taryba dėl viešinimo ribojimų.

4. **SVARSTYTA.** Kilnojamųjų kultūros vertybių įrašymas į Kultūros vertybių registrą.

Balsavimas dėl Paveldo komisijos nutarimo „Dėl Skriaudžių Šv. Lauryno, Bazilionų Šv. Bazilijaus didžiojo, Eigirdžių Dievo Apvaizdos, Gadūnavo Švč. Jėzaus Širdies, Lauko Sodos Šv. Joakimo, Nerimdaičių Šv. Apaštalo Baltramiejaus, Upynos Šv. Jono Labdario, Viekšnalių Švč. Mergelės Marijos Globos ir Žarėnų Šv. Vyskupo Stanislovo bažnyčiose esančių kilnojamųjų kultūros vertybių, registruotų Kultūros vertybių registre kaip nekilnojamosios, duomenų tikslinimo ir kultūrinę vertę turinčių kilnojamųjų daiktų įrašymo į Kultūros vertybių registrą“ projekto:

Už – 9

Prieš – nėra

Susilaikė – 1

**NUTARTA.** Pritarti Paveldo komisijos nutarimo dėl kilnojamųjų kultūros vertybių, registruotų Kultūros vertybių registre kaip nekilnojamosios, duomenų tikslinimui ir kultūrinę vertę turinčių kilnojamųjų daiktų įrašymui į Kultūros vertybių registrą, projektui.

5. **SVARSTYTA.** Valstybinės kultūros paveldo komisijos 2022 metų veiklos plano projektas.

Balsavimas dėl Paveldo komisijos nutarimo „Dėl Valstybinės kultūros paveldo komisijos 2022 metų veiklos plano“ projekto su pastabomis:

Už – 7

Prieš – nėra

Susilaikė – nėra

**NUTARTA**. Pritarti Paveldo komisijos nutarimo „Dėl Valstybinės kultūros paveldo komisijos 2022 metų veiklos plano“ projektui su pastabomis.

6. **SVARSTYTA.** Nekilnojamojo kultūros paveldo inventorizavimo metodinis seminaras (informacija žiniai).

Paveldo komisijos narė pateikė informaciją žiniai apie Nekilnojamojo kultūros paveldo inventorizavimo metodinio seminaro turinį.

Posėdžio sekretorė Justina Gasiūnienė